Ammud ddehn-nneɣ ɣur-s. Acku, aṭas n yismawen i yettunefken i tɣawsiwin neɣ i yimdanen neɣ i yiɣersiwen, netta yella deg-sen leɣlaḍ . D amedya isem n udandiw s tefransist qqaren-as “dinde” imi ɣilen si tmurt n lhend i d-yekka, netta yuɣ lḥal xaṭi. Amedya niḍen i nezmer ad dnefk, d kra n yismawen yellan ɣer leqbayel : ttsemmin i warraw-nsen Akli, Aεrab … i wakken ur ten-yettaɣ wara, ad ten-tɣanfi tmettant . Si tama niḍen, amyag aru akked yisem tira zemren ad aɣ-id-mlen belli Imaziɣen snulfan-d tira rnan gan-asent isem. Limer d arḍal i d-reḍlen agemmay tili ula d awalen yemmalen tira ur ten-seεεun ara.